Astăzi, alături de Ambasada Franței în Republica Moldova, Alianța Franceză din Moldova și Comitetul Național Olimpic și Sportiv din Republica Moldova, le-am urat succes participanților la Marea Finală a competițiilor sportive interliceale din Republica Moldova.
Trei discipline sportive se află în centrul acestei competiții: minifotbal - cel mai popular sport atît în Franța, cît și în Republica Moldova, ștafeta (3 alergători) - o probă emblematică a Jocurilor Olimpice și pétanque (2 jucători) - un sport reprezentativ pentru cultura franceză.
Pentru Marea Finală, au fost selectate opt licee în cadrul unor competiții care s-au desfășurat pe parcursul a patru weekend-uri la Chișinău, Drochia, Orhei și Taraclia:
• „Prometeu Prim”, Chișinău
• „Mihai Eminescu”, Chișinău
• „Bogdan Petriceicu Hasdeu”, Drochia
• „Constantin Stere”, Soroca
• „Mihai Eminescu”, Bălți
• „Ion Luca Caragiale”, Orhei
• „Ivan Inzov”, Taraclia
• „Ioan Vodă”, Cahul
Evenimentul se înscrie în spiritul Jocurilor Olimpice, care se vor desfășura anul acesta la Paris, și are drept scop promovarea valorilor olimpice de egalitate, respect, excelență, diversitate și incluziune prin încurajarea interacțiunilor între numeroși elevi de liceu din întreaga țară.